ಪವನ್ ಮಲ್ಹೋತ್ರಾ

**ಪವನ್ ಮಲ್ಹೋತ್ರಾ** (ಜನನ ೨ ಜುಲೈ ೧೯೫೮) ಇವರು ಭಾರತೀಯ ನಟನಾಗಿದ್ದು, ಪಂಜಾಬಿ ಮತ್ತು ತೆಲುಗು ಚಿತ್ರಗಳ ಜೊತೆಗೆ ಹಿಂದಿ ಚಲನಚಿತ್ರಗಳು ಮತ್ತು ದೂರದರ್ಶನದಲ್ಲಿ ಕೆಲಸ ಮಾಡುತ್ತಾರೆ. ಇವರು ಫಿಲ್ಮ್‌ಫೇರ್ ಒಟಿಟಿ ಪ್ರಶಸ್ತಿ ಮತ್ತು ಫಿಲ್ಮ್‌ಫೇರ್ ಪ್ರಶಸ್ತಿ ದಕ್ಷಿಣ ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಪಡೆದಿದ್ದಾರೆ.

ಮಲ್ಹೋತ್ರಾರವರು ೧೯೮೯ ರಲ್ಲಿ, ಬಿಡುಗಡೆಯಾದ ಬುದ್ಧದೇವ್ ದಾಸ್‌ಗುಪ್ತರ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ವಿಜೇತ *ಬಾಗ್ ಬಹದ್ದೂರ್* ಮತ್ತು ಸಯೀದ್ ಅಖ್ತರ್ ಮಿರ್ಜಾ ಅವರ *ಸಲೀಮ್ ಲ್ಯಾಂಗ್ಡೆ ಪೆ ಮತ್ ರೋ* ಚಿತ್ರಗಳಲ್ಲಿ ಪ್ರಮುಖ ಪಾತ್ರಗಳನ್ನು ನಿರ್ವಹಿಸಿದ್ದಾರೆ. ತೆಲುಗು ಬ್ಲಾಕ್‌ಬಸ್ಟರ್ ಚಲನಚಿತ್ರಗಳಾದ *ಐತೆ*(೨೦೦೩) ನಲ್ಲಿ ಶೀತಲ ರಕ್ತದ ಮಾಫಿಯಾ ಡಾನ್ ಇರ್ಫಾನ್ ಖಾನ್ ಪಾತ್ರ ಮತ್ತು *ಬ್ಲ್ಯಾಕ್ ಫ್ರೈಡೇ* (೨೦೦೪) ನಲ್ಲಿ ಟೈಗರ್ ಮೆಮನ್ ಪಾತ್ರದಲ್ಲಿ ಅವರು ಪ್ರಸಿದ್ಧರಾಗಿದ್ದಾರೆ. ೨೦೦೫ ರಲ್ಲಿ, ಅವರು ತೆಲುಗು ಚಲನಚಿತ್ರ *ಅನುಕೋಕುಂಡ ಓಕಾ ರೋಜು* ಚಿತ್ರದಲ್ಲಿ ತಾಂತ್ರಿಕನಾಗಿ ನಟಿಸಿದರು. ಅವರು ಸೋನಿಲೈವ್‌ನ ವೆಬ್ ಸರಣಿ *ತಬ್ಬರ್*(೨೦೨೧) ನಲ್ಲಿ ಮತ್ತಷ್ಟು ಮೆಚ್ಚುಗೆ ಪಡೆದರು. ಅವರು ಹರ್ಯಾಣ್ವಿ ಭಾಷೆ-ಚಲನಚಿತ್ರ *ಫೌಜಾಕ್ಕಾಗಿ* ೭೦ ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳಲ್ಲಿ ಅತ್ಯುತ್ತಮ ಪೋಷಕ ನಟನಿಗಾಗಿ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯನ್ನು ಗೆದ್ದರು.

## ಆರಂಭಿಕ ಜೀವನ ಮತ್ತು ವೃತ್ತಿಜೀವನ
ಮಲ್ಹೋತ್ರಾರವರು ಜುಲೈ ೨, ೧೯೫೮ ರಂದು ದೆಹಲಿಯಲ್ಲಿ ಜನಿಸಿದರು. ದೆಹಲಿ ವಿಶ್ವವಿದ್ಯಾಲಯದ ಹಂಸರಾಜ್ ಕಾಲೇಜಿನಿಂದ ಕಲಾ ಪದವಿ ಪಡೆದ ನಂತರ ಅವರು ಗಾಂಧಿ (ಚಲನಚಿತ್ರ) ಚಿತ್ರದ ವೇಷಭೂಷಣ ವಿಭಾಗದಲ್ಲಿ ಸಹಾಯಕರಾಗಿದ್ದರು. ನಂತರ, ಅವರು *ಜಾನೆ ಭಿ ದೋ ಯಾರೋ*, *ಖಾಮೋಶ್*ಮತ್ತು *ಮೋಹನ್ ಜೋಶಿ ಹಜಿರ್ ಹೋ!* ಚಿತ್ರಗಳಲ್ಲಿ ನಿರ್ಮಾಣ ಸಹಾಯಕರಾಗಿದ್ದರು. ಪವನ್‌ರವರು ದೆಹಲಿ ರಂಗಭೂಮಿಗೆ ಕಾಲಿಟ್ಟರು. ನಂತರ, ಅವರು ಮುಂಬೈಗೆ ತೆರಳಿದರು. ಅಲ್ಲಿ, ಅವರು ದೂರದರ್ಶನ ಉದ್ಯಮದೊಂದಿಗೆ ದೂರದರ್ಶನ ಸರಣಿಯಾದ *ಯೇ ಜೋ ಹೈ ಜಿಂದಗಿ* (೧೯೮೪) ಸೆಟ್‌ಗಳಲ್ಲಿ ಸಹಾಯಕರಾಗಿ ಪ್ರಾರಂಭಿಸಿದರು. ನಂತರ, ಅವರು ಸಯೀದ್ ಅಖ್ತರ್ ಮಿರ್ಜಾ ಅವರ ದೂರದರ್ಶನ ಸರಣಿಯಾದ *ನುಕ್ಕಡ್*(೧೯೮೬) ನಲ್ಲಿ ಪಾತ್ರವನ್ನು ಪಡೆದರು. ಇದು ಅವರನ್ನು ಗಮನ ಸೆಳೆಯಿತು. ಅವರು ಚಲನಚಿತ್ರೋದ್ಯಮವನ್ನು ಪ್ರವೇಶಿಸಿದರು ಮತ್ತು ಪಂಕಜ್ ಪರಾಶರ್ ಅವರ *ಅಬ್ ಆಯೇಗಾ ಮಜಾ* (೧೯೮೪) ಚಿತ್ರದ ಮೂಲಕ ತಮ್ಮ ಚೊಚ್ಚಲ ಪ್ರವೇಶ ಮಾಡಿದರು.

ಹಲವು ವರ್ಷಗಳಿಂದ ಅವರು ಬುದ್ಧದೇವ್ ದಾಸ್‌ಗುಪ್ತಾ, ಸಯೀದ್ ಅಖ್ತರ್ ಮಿರ್ಜಾ, ಶ್ಯಾಮ್ ಬೆನೆಗಲ್, ದೀಪಾ ಮೆಹ್ತಾ ಮತ್ತು ರೋಲ್ಯಾಂಡ್ ಜೋಫೆಯಂತಹ ನಿರ್ದೇಶಕರೊಂದಿಗೆ ಕೆಲಸ ಮಾಡಿದ್ದರು.

೨೦೦೬ ರಲ್ಲಿ, ಅವರು ಸೋನಿ ದೂರದರ್ಶನದಲ್ಲಿ ಮನೀಷ್ ಗೋಸ್ವಾಮಿಯವರ *ಐಸಾ ದೇಸ್ ಹೈ ಮೇರಾ* ಚಿತ್ರದಲ್ಲಿ ಕಾಣಿಸಿಕೊಂಡರು. ಅವರು ಡಿಡಿ ಮೆಟ್ರೋದಲ್ಲಿ *ಅಲಗ್ ಅಲಗ್* ಟಿವಿ ಸರಣಿ ಮತ್ತು ಪಾರ್ಥೋ ಮಿತ್ರಾ ಅವರ *ಪತಂಗ್‌* ಚಿತ್ರದಲ್ಲಿ ಕಾಣಿಸಿಕೊಂಡರು. ಅವರು ಇತ್ತೀಚೆಗೆ ಪ್ರಮುಖ ಹಿಟ್ ಚಲನಚಿತ್ರಗಳಾದ *ಜಬ್ ವಿ ಮೆಟ್* ಮತ್ತು *ಭಾಗ್ ಮಿಲ್ಕಾ ಭಾಗ್‌ನಲ್ಲಿ* ನಟಿಸಿದ್ದಾರೆ. ಅವರು ಪ್ರಸ್ತುತ *ಲಗಿ ತುಜ್ಸೆ ಲಗಾನ್‌ನಲ್ಲಿ* ಕಲರ್ಸ್ ಟಿವಿಯಲ್ಲಿ ಮಲ್ಮಲ್ ಮೋರ್ ಆಗಿ ನಟಿಸುತ್ತಿದ್ದಾರೆ. ಅವರು ಇತ್ತೀಚೆಗೆ *ಪಂಜಾಬ್ ೧೯೮೪* ಮತ್ತು *ಚಿಲ್ಡ್ರನ್ ಆಫ್ ವಾರ್‌ನಂತಹ* ಹಿಟ್ ಚಲನಚಿತ್ರಗಳಲ್ಲಿ ಕೆಲಸ ಮಾಡಿದ್ದಾರೆ.

೨೦೧೬ ರಲ್ಲಿ, ಅವರ ೨೫ ವರ್ಷಗಳ ಚಲನಚಿತ್ರ ಜೀವನವನ್ನು ಗುರುತಿಸಲು ದೆಹಲಿಯ ಇಂಡಿಯಾ ಇಂಟರ್ನ್ಯಾಷನಲ್ ಸೆಂಟರ್ (ಐಐಸಿ) ನಲ್ಲಿ ಒಂದು ಸಿಂಹಾವಲೋಕನ ನಡೆಯಿತು.

ಡಿಸ್ನಿ+ ಹಾಟ್‌ಸ್ಟಾರ್‌ನಲ್ಲಿ ಇತ್ತೀಚಿನ ಹಿಂದಿ ವೆಬ್ ಸರಣಿ ಗ್ರಹಣ್ (ಟಿವಿ ಸರಣಿ) ನಲ್ಲಿ, ಅವರು ೨೪ ಜೂನ್ ೨೦೨೧ ರಂದು ಬಿಡುಗಡೆಯಾದ ಸತ್ಯ ವ್ಯಾಸ್ ಕಾದಂಬರಿ 'ಚೌರಾಸಿ' ಆಧಾರಿತ ಅಮೃತಾ ಸಿಂಗ್ (ಜೋಯಾ ಹುಸೇನ್) ಅವರ ತಂದೆ ರಿಷಿ ರಂಜನ್ / ಗುರ್ಸೇವಕ್ ಸಿಂಗ್ ಪಾತ್ರವನ್ನು ನಿರ್ವಹಿಸಿದ್ದಾರೆ.

## ಚಲನಚಿತ್ರಗಳು
### ದೂರದರ್ಶನ
* *ನುಕ್ಕಡ್* (೧೯೮೬) - ಹರಿ
* *ಜಮೀನ್ ಆಸ್ಮಾನ್* (೧೯೯೫)
* *ಆಹತ್* (೧೯೯೭-೧೯೯೯)
* *ಎಕ್ಸ್‌ಝೋನ್* (೧೯೯೮)
* *ಸಿಐಡಿ* (೧೯೯೯-೨೦೦೭) 
* *ಸರ್ಕಸ್* (೧೯೮೯)
**೯ ಮಲಬಾರ್ ಹಿಲ್* (೧೯೯೭)
* ೨೦೦೦ ಮನೋಹರಲಾಲ್ ಆಗಿ *ಅಲಗ್ ಅಲಗ್*
**ಖಾಮೋಶಿಯಾನ್... ಕಬ್ ತಕ್* (೨೦೦೧)
**ಕರಿಷ್ಮಾ – ದಿ ಮಿರಾಕಲ್ಸ್ ಆಫ್ ಡೆಸ್ಟಿನಿ* (೨೦೦೩- ೨೦೦೪)
**ಮೃತ್ಯುದಂಡ*
**ಕಹಾನ್ ಸೆ ಕಹಾನ್ ತಕ್*
**ಲಾಗಿ ತುಜ್ಸೆ ಲಗಾನ್* (೨೦೦೯)
**ಖಿಡ್ಕಿ* (೨೦೧೬) ಸಬ್ ಟಿವಿ
**ಗ್ರಹಾನ್* (೨೦೨೧) ಹಾಟ್‌ಸ್ಟಾರ್
**ತಬ್ಬರ್* (೨೦೨೧) ಸೋನಿಎಲ್‌ಐವಿ
**ಪಿಲ್* (೨೦೨೪) ಜಿಯೋ ಸಿನಿಮಾ

## ಪ್ರಶಸ್ತಿಗಳು
* ರಾಷ್ಟ್ರೀಯ ಪ್ರಶಸ್ತಿ - *ಫಕೀರ್*(ಹಿಂದಿ) - ೧೯೯೮
* ನಂದಿ ವಿಶೇಷ ತೀರ್ಪುಗಾರರ ಪ್ರಶಸ್ತಿ - *ಐತೆ*(ತೆಲುಗು) - ೨೦೦೩
* ಫಿಲ್ಮ್‌ಫೇರ್ ಅತ್ಯುತ್ತಮ ಖಳನಾಯಕ ಪ್ರಶಸ್ತಿ (ತೆಲುಗು) - *ಐತೆ*- ೨೦೦೩
* ೨೦೨೨ ಫಿಲ್ಮ್‌ಫೇರ್ ಒಟಿಟಿ ಪ್ರಶಸ್ತಿಗಳು - *ತಬ್ಬರ್*೨೦೨೨ (ನಾಟಕ ಸರಣಿಯಲ್ಲಿ ಅತ್ಯುತ್ತಮ ನಟ)
* ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು - *ಫೌಜಾ* ೨೦೨೩ ಅತ್ಯುತ್ತಮ ಪೋಷಕ ನಟ

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* 

ವರ್ಗ:ಚಲನಚಿತ್ರ ನಟರು